**PREDLOG**

**Služba za skupštinske poslove**

**Z A P I S N I K**

**sa XXVI sjednice Skupštine opštine Bar,**

**održane 7. oktobra 2021.godine**

**Bar,\_7.oktobar 2021.godine**

**Sjednica je počela sa radom u 10,00 časova.**

Sjednicom je predsjedavala predsjednica Skupštine **mr** **Milena Božović**.

Nakon izvršene prozivke odbornika, predsjednica Skupštine je konstatovala da od ukupno 37 odbornika, koliko broji Skupština, sjednici prisustvuje 30 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Andrea Pajković, dr Svetlana Vučetić, Marina Trceta i Maja Šoškić.**

Rad sjednice pratili su predstavnici sredstava javnog informisanja.

Predsjednica Skupštine mr Milena Božović je pozvala odbornike da se izjasne o dostavljenim Zapisnicima sa XXIV sjednice održane 10.juna i 8.jula 2021.godine i XXV sjednice skupštine održane 24. i 25. juna 2021.godine.

**Skupština je, bez rasprave, jednoglasno donijela**

**Z A K LJ U Č A K**

**Usvaja se Zapisnik sa XXIV sjednice Skupštine opštine Bar, održane 10.juna i 8.jula 2021.godine i Zapisnik sa XXV sjednice održane 24. i 25. juna 2021.godine**

**UTVRĐIVANJE DNEVNOG REDA:**

**Predsjednica Skupštine mr Milena Božović,** obavijestila je Skupštinu o dostavljenom Predlogu **Predsjednika opštine** za dopunudnevnog reda, zavedenim u Službi za skupštinske poslove pod brojem 030-016/21-384 od 04.10.2021.godine, odnosno da se u dnevni red XXVI sjednice uvrsti predlog odluke koji glasi- Predlog Odluke o upotrebi sredstava stalne budžetske reserve.

**Predsjednica Skupštine mr Milena Božović,** obavijestila je Skupštinu i o dostavljenom Predlogu **Kluba odbornika Demokrata Bar** za dopunudnevnog reda, zavedenim u Službi za skupštinske poslove pod brojem 030-016/21-375 od 28.09.2021.godine odnosno da se u dnevni red XXVI sjednice uvrsti predlog odluke koja glasi- Predlog Odluke o ukidanju Odluke o davanju saglasnosti na Odluku predsjednika Opštine o imenovanju potpredsjednice opštine.

Odbornik Momčilo Leković, shodno članu 60. Poslovnika o radu, obrazložio je predlog za dopunu dnevnog reda.

Predsjednica Odbora za statut i propise, Nikica Purlija, obrazložila je izvještaj tog radnog tijela.

Skupština, shodno članu 61 Poslovnika o radu Skupštine opštine Bar, većinom glasova 11 Za, 14 Protiv i nije bilo Uzdržanih, nije usvojila predlog Kluba odbornika Demokrata Bar za dopunu dnevnog reda Predlogom odluke o ukidanju Odluke o davanju saglasnosti na Odluku predsjednika Opštine o imenovanju potpredsjednice opštine.

Skupština je, shodno članu 61 Poslovnika o radu Skupštine opštine Bar, jednoglasno prihvatila predlog za dopunu dnevnog reda Predsjednika opštine Predlogom Odluke o upotrebi sredstava stalne budžetske reserve.

Predsjednica Skupštine mr Milena Božović, predložila je, shodno članu 61 Poslovnika o radu Skupštine opštine Bar, dnevni red po redosljedu na način da se u dnevni red kao treća tačka razmatra Predlog Odluke o upotrebi sredstava stalne budžetske reserve.

**Nakon rasprave, Skupština je jednoglasno utvrdila sljedeći**

**DNEVNI RED:**

**RAD PO UTVRĐENOM DNEVNOM REDU:**

1. Predlozi Odbora za izbor i imenovanja
2. Polugodišnji izvještaj o ukupno ostvarenim primicima i ukupno izvršenim izdacima
3. Predlog Odluke o upotrebi sredstava stalne budžetske reserve
4. Izvještaj o sprovođenju Strateškog plana razvoja opštine Bar (2020-2025) za 2020. godinu i Godišnji akcioni plan za realizaciju Strateškog plana razvoja opštine Bar (2020-2025) za 2021. godinu
5. **TAČKA**

**Predlozi Odbora za izbor i imenovanja**

1. **Predlog Odluke o razrješenju i imenovanju Predsjednika Upravnog odbora JP “Kulturni centar”Bar**

Uvodno obrazloženje dala je Predsjednica Odbora za izbor i imenovanja Branka Nikezić.

U raspravi su učestvovali odbornik/ci: **Momčilo Leković i Miloš Šušter.**

Odgovore na postavljena pitanja dala je Predsjednica Odbora za izbor i imenovanja Branka Nikezić.

**Nakon rasprave, Skupština je, većinom glasova 20 ”za”, jedan “protiv” i četiri ”uzdržana”, donijela**

**Z A K LJ U Č A K**

**Usvaja se Odluka o razrješenju i imenovanju Predsjednika Upravnog odbora JP “Kulturni centar”Bar**

1. **Predlog Odluke o razrješenju i imenovanju jednog člana u Upravnom odboru JP “Kulturni centar”Bar**

Uvodno obrazloženje dala je Predsjednica Odbora za izbor i imenovanja Branka Nikezić.

**Skupština je bez rasprave, većinom glasova 20 ”za”, nije bilo “protiv” i nije bilo ”uzdržanih”, donijela**

**Z A K LJ U Č A K**

**Usvaja se Odluka o razrješenju i imenovanju jednog člana u Upravnom odboru JP “Kulturni centar”Bar**

1. **Predlog Odluke o imenovanju Komisije za odabir projekata valorizacije kulturne baštine na teritoriji opštine Bar**

Uvodno obrazloženje dala je Predsjednica Odbora za izbor i imenovanja Branka Nikezić.

**Skupština je bez rasprave, većinom glasova 19”za”, nije bilo “protiv” i nije bilo ”uzdržanih”, donijela**

**Z A K LJ U Č A K**

**Usvaja se Odluka o imenovanju Komisije za odabir projekata valorizacije kulturne baštine na teritoriji opštine Bar**

1. **TAČKA**

**Polugodišnji izvještaj o ukupno ostvarenim primicima i ukupno izvršenim izdacima**

Uvodno obrazloženje dala je **Sekretarka Sekretarijata za finansije mr Ivana Backović.**

U raspravi su učestvovali odbornik/ci: **Momčilo Leković, mr Aleksandar Markolović, Miloš Šušter, Omer Vukić i Miloš Fuštić.**

U raspravi je učestvovao i **Predsjednik opštine Bar Dušan Raičević.**

Odgovore na postavljena pitanja dala je **Sekretarka Sekretarijata za finansije mr Ivana Backović.**

**Nakon rasprave, Skupština je donijela**

**Z A K LJ U Č A K**

Konstatuje se da je Skupština opštine Bar upoznata sa Polugodišnjim Izvještajem o ukupno ostvarenim primicima i ukupno izvršenim izdacima budžeta Opštine Bar

1. **TAČKA**

**Predlog Odluke o upotrebi sredstava stalne budžetske reserve**

Uvodno obrazloženje dala je **Sekretarka Sekretarijata za finansije mr Ivana Backović.**

U raspravi su učestvovali odbornik/ci: **Amir Arabelović, Momčilo Leković, Asim Andrić i Omer Vukić.**

U raspravi je učestvovao i vršilac dužnostikomandira Službe zaštite i spašavanja i predsjednik Komisije za procjenu štete nastale uslijed požara u maslinjacima na području naselja Mrkojevići, **Darko Vidaković,** koji se saglasio sa predlozima odbornika da se izvrši naknadni obilazak i dopuni izvještaj.

U raspravi je učestvovao i **Predsjednik opštine Bar Dušan Raičević,** koji je shodno predlozima odbornika, saglasan da Komisija za procjenu štete nastale uslijed požara u maslinjacima na području naselja Mrkojevići izvrši naknadni obilazak ovog područja i dostavi Skupštini dopunski izvještaj o procjeni štete i shodno tome pravna akta na razmatranje i usvajanje.

**Nakon rasprave, Skupština je, većinom glasova 27 ”za”, nije bilo “protiv” i nije bilo ”uzdržanih”, donijela**

**Z A K LJ U Č A K**

**Usvaja se Odluka o upotrebi sredstava stalne budžetske reserve**

1. **TAČKA**

**Izvještaj o sprovođenju Strateškog plana razvoja opštine Bar (2020-2025) za 2020. godinu i Godišnji akcioni plan za realizaciju Strateškog plana razvoja opštine Bar (2020-2025) za 2021. godinu**

Uvodno obrazloženje dao je **Sekretar Sekretarijata za razvoj Igor Gojnić.**

U raspravi su učestvovali odbornik/ci: **Milan Nešković,** **Miloš Šušter, Omer Vukić, Momčilo Leković, dr Miroslav Knežević i Jovan Popović.**

Odgovore na postavljena pitanja dao je **Sekretar Sekretarijata za razvoj Igor Gojnić.**

U raspravi je učestvovao i **Predsjednik opštine Bar Dušan Raičević.**

**Nakon rasprave, Skupština je donijela**

**Z A K LJ U Č A K**

Konstatuje se da je Skupština opštine Bar upoznata sa Izvještajem o sprovođenju Strateškog plana razvoja opštine Bar (2020-2025) za 2020. godinu i Godišnjim akcionim planom za realizaciju Strateškog plana razvoja opštine Bar (2020-2025) za 2021. godinu

**ODBORNIČKA PITANJA:**

Na XXVI sjednici Skupštine opštine Bar, odbornik Milan Nešković postavio je sljedeće odborničko pitanje upućeno Predsjedniku opštine, koje glasi:

„Da li je Opština Bar preduzela aktivnosti za obezbjeđivanje uslova za realizaciju projekta izgradnje aerodroma kategorije minimalno 3c na lokalitetu Burge, padina iznad Mrkovskog polja, predviđenog Prostornim planom posebne namjene za obalno područje (Sl. list 56/18)?

Preciznije, aktivnosti na izradi elaborata analize topografskih uslova i meteoroloških uslova i rezervisanje prostora od gradnje.

Ukoliko nisu preduzete nikakve radnje, kada možemo očekivati intenzivnije aktivnosti po ovom pitanju?“

Sastavni dio Zapisnika je fono zapis sa sjednice.

**Broj: 030-**

**Bar, 07.oktobar 2021.godine**

**SKUPŠTINA OPŠTINE BAR**

**Sekretar SO Predsjednica SO**

**mr Aleksandra Grabež mr Milena Božović**